OSNOVNA ŠKOLA

MILKA CEPELIĆA

VUKA

KLASA:112-04/23-01/06

URBROJ: 2158-135/01-23-5

Vuka, 18. prosinca 2023.

Na temelju članka 7. Pravilnika o načinu i postupku zapošljavanja u Osnovnoj školi Milka Cepelića, Vuka, a vezano uz raspisani natječaj za zasnivanje radnog odnosa na radnom mjestu učitelja biologije i kemije na određeno, puno radno vrijeme Povjerenstvo za vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi Milka Cepelića, Vuka, obavit će se provjera znanja i sposobnosti kandidata.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom. Test sadrži 10 pitanja.

Za vrijeme testiranja **nije dopušteno:**

koristiti se bilo kakvom literaturom odnosno bilješkama,

koristiti mobitel ili druga komunikacijska sredstva,

napuštati prostoriju u kojoj se testiranje odvija i

razgovarati sa s ostalim kandidatima/kinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Vrednuje se svaki odgovor na pitanje iz testa bodovima od 0 do 5 boda.

Pravo na pristup razgovoru s Povjerenstvom ostvaruje kandidat koji je na testu ostvario najmanje 60% bodova. Rezultat testiranja i poziv kandidatima na razgovor (intervju) Povjerenstvo će objaviti na mrežnoj stranici Osnovne škole Milka Cepelića, Vuka : [www.os-mcepelica-vuka.skole.hr](http://www.os-mcepelica-vuka.skole.hr)

**Pravni i drugi izvori za pripremanje kandidata za testiranje su:**

1.Zakon  o  odgoju  i  obrazovanju  u  osnovnoj  i  srednjoj  školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69),90/11, [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120).)

2. Odluku o donošenju kurikuluma za nastavni predmet biologije za osnovne škole i gimnazije u RH

<https://narodne-novine.nn.hr/clanci/sluzbeni/2019_01_7_149.html>

3. Odluku o donošenju kurikuluma za nastavni predmet kemije za osnovne škole i gimnazije u RH

<https://narodne-novine.nn.hr/clanci/sluzbeni/2019_01_10_208.html>

Povjerenstvo za vrednovanje

kandidata